93/43/ETY: Komission päätös, tehty 21 päivänä joulukuuta 1992, moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä annetun neuvoston direktiivin 72/166/ETY soveltamisesta



Virallinen lehti nro L 016 , 25/01/1993 s. 0051 - 0052

Suomenk. erityispainos Alue 6 Nide 3 s. 0206

Ruotsink. erityispainos Alue 6 Nide 3 s. 0206



KOMISSION PÄÄTÖS, tehty 21 päivänä joulukuuta 1992, moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä annetun neuvoston direktiivin 72/166/ETY soveltamisesta (93/43/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24 päivänä huhtikuuta 1972 annetun neuvoston direktiivin 72/166/ETY (1), sellaisena kuin se on viimeksi muutettuna direktiivillä 90/232/ETY (2), ja erityisesti sen 2 artiklan 2 kohdan ja 7 artiklan 3 kohdan, sekä katsoo, että direktiivin 72/166/ETY 1 artiklan 3 kohdassa määriteltyjen jäsenvaltioiden sekä Itävallan, Suomen, Norjan, Ruotsin, Sveitsin, Unkarin ja Tsekkoslovakian kansallisten vakuutuksenantajien toimistojen (`toimistot`) välisiä nykyisiä suhteita, joiden avulla voidaan yhteisesti lakkauttaa sellaisten ajoneuvojen vakuutusten tarkastukset, joiden pysyvä kotipaikka on kyseisten 19 maan alueella, sääntelevät 2 päivänä marraskuuta 1951 kansallisten vakuutuksenantajien toimistojen kesken tehtyä vihreän kortin järjestelmää koskevaa yleissopimusta täydentävät seuraavat sopimukset (`lisäsopimukset`), jotka on tehty: - 12 päivänä joulukuuta 1973 yhdeksän jäsenvaltion sekä Itävallan, Suomen, Norjan, Ruotsin ja Sveitsin toimistojen kesken ja laajennettu 15 päivänä maaliskuuta 1986 koskemaan Portugalin ja Espanjan toimistoja sekä 9 päivänä lokakuuta 1987 Kreikan toimistoa, - 22 päivänä huhtikuuta 1974 edellä mainitun, 12 päivänä joulukuuta 1973 tehdyn lisäsopimuksen alkuperäisten neljäntoista allekirjoittajien sekä Unkarin toimiston kesken, - 22 päivänä huhtikuuta 1974 edellä mainitun, 12 päivänä joulukuuta 1973 tehdyn lisäsopimuksen alkuperäisten neljäntoista allekirjoittajien sekä Tsekkoslovakian toimiston kesken, - 14 maaliskuuta 1986 Kreikan sekä Tsekkoslovakian ja Unkarin toimistojen kesken, komissio on sen jälkeen tehnyt direktiivin 72/166/ETY soveltamista koskevat päätökset 74/166/ETY (3), 74/167/ETY (4), 75/23/ETY (5), 86/218/ETY (6), 86/219/ETY (7), 86/220/ETY (8), 88/367/ETY (9), 88/368/ETY (10) ja 88/369/ETY (11), joissa vaaditaan, että kukin jäsenvaltio lakkaa tarkastamasta sellaisten ajoneuvojen liikennevakuutuksia, joiden pysyvä kotipaikka on toisen jäsenvaltion Euroopassa olevalla alueella tai Unkarin, Tsekkoslovakian, Ruotsin, Suomen, Norjan, Itävallan tai Sveitsin alueella ja joita lisäsopimukset koskevat, toimistot ovat tarkastaneet ja yhdenmukaistaneet lisäsopimusten tekstit ja korvanneet ne 15 päivänä maaliskuuta 1991 direktiivin 72/166/ETY 2 artiklan 2 kohdassa säädettyjen periaatteiden mukaisesti tehdyllä sopimuksella (`monenkeskinen takuusopimus`), komissio on sen jälkeen 30 päivänä toukokuuta 1991 tehnyt päätöksen 91/323/ETY (12), jolla kumotaan lisäsopimuksia koskevat päätökset, joissa jäsenvaltioita vaaditaan olemaan tarkastamatta sellaisten ajoneuvojen liikennevakuutuksia, joiden pysyvä kotipaikka on toisen jäsenmaan Euroopassa olevalla alueella tai Unkarin, Tsekkoslovakian, Ruotsin, Suomen, Norjan, Itävallan taikka Sveitsin alueella ja joka korvaa ne monenkeskisellä takuusopimuksella 1 päivästä kesäkuuta 1991 alkaen, ja Islanti on allekirjoittanut monenkeskisen takuusopimuksen 3 päivänä joulukuuta 1992, ON TEHNYT TÄMÄN PÄÄTÖKSEN: 1 artikla Jäsenvaltioiden on oltava tarkastamatta 1 päivästä tammikuuta 1993 alkaen sellaisten ajoneuvojen liikennevakuutuksia, joiden pysyvä kotipaikka on Islannin alueella ja joita koskee kansallisten vakuutustenantajien toimistojen 15 päivänä maaliskuuta 1991 tekemä monenvälinen sopimus. 2 artikla Jäsenvaltioiden on ilmoitettava viipymättä komissiolle toimenpiteistään tämän päätöksen soveltamiseksi. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1992. Komission puolesta Leon BRITTAN Varapuheenjohtaja (1) EYVL N:o L 103, 2.5.1972, s. 1 (2) EYVL N:o L 129, 19.5.1990, s. 35 (3) EYVL N:o L 87, 30.3.1974, s. 13 (4) EYVL N:o L 87, 30.3.1974, s. 14 (5) EYVL N:o L 6, 10.1.1975, s. 33 (6) EYVL N:o L 153, 7.6.1986, s. 52 (7) EYVL N:o L 153, 7.6.1986, s. 53 (8) EYVL N:o L 153, 7.6.1986, s. 54 (9) EYVL N:o L 181, 12.7.1988, s. 45 (10) EYVL N:o L 181, 12.7.1988, s. 46 (11) EYVL N:o L 181, 12.7.1988, s. 47 (12) EYVL N:o L 177, 5.7.1991, s. 25